***.*** 

**HORÁNYI MÁTYÁS ALAPÍTVÁNY**

[**www.horanyimatyasalapitvany.hu**](http://www.horanyimatyasalapitvany.hu/)

**OTP 11702036-20714413**

***Kedves Hispaniszta Barátaink és Támogatóink!***

Szomorúan olvasom a tavalyi körlevelünkben, hogy „a *pandémiából nagyjából sikerült kilábolni, de az egyre ijesztőbb és kegyetlenebb háború békés rendezésében egyelőre csak reménykedhetünk.*” Sajnos a mai napig nem csitul a fegyverropogás, a szenvedés. De elhivatottságunkat töretlenül folytatni kell! Mindig pozitív visszajelzés, amikor a NAV értesít az 1%-os SZJA felajánlásokról. **2023. szeptember 20-án 55.712 forint érkezett a számlánkra.**

***Hálásan köszönjük a támogatást!***

Idén is az SZJA bevallás beküldési időpontjától függetlenül lehet rendelkezni a személyi jövedelemadó 1+1%-ról, **legkésőbb 2024. május 21-ig.** A NAV által közzétett Civil szervezetek 2024 **listáján 12854 számon szerepel a Horányi Mátyás Alapítvány, mint szja 1%-os felajánlásra jogosult civil kedvezményezett**.

<https://nav.gov.hu/ado/szja1_1/felajanlasra-jogosultak/regisztralt_civil>

Mellékeljük a ***23EGYSZA nyomtatványt***, amin már feltüntettük a **HORÁNYI MÁTYÁS ALAPÍTVÁN****Y** adószámát (18263752-1-43). A nyomtatványon egy technikai számmal rendelkező kedvezményezett javára is rendelkezhetnek személyi jövedelemadójuk másik 1%-ról. Szintén mellékeljük a NAV tájékoztatóját az 1+1% felajánlásáról. ***Nagyon fontos a formai követelmény és a határidő betartása (2024. május 21.), mert különben nem érvényes a felajánlás!***

2024-ben ismét meghirdetjük a **HORÁNYI MÁTYÁS EMLÉKDÍ****J** pályázatot, irodalom, nyelvészet és oktatásmódszertan kategóriákban. Biztos több, díjazásra méltó dolgozatot kapunk és átadhatjuk a megérdemelt jutalmakat.

Továbbra is elkötelezett támogatói vagyunk a hazai Hispanisztáknak, ebben az évben várhatóan több esemény megrendezésében veszünk részt, a jövő évi körlevélben mindenről részletesen beszámolok. Addig is sikeres, boldog évet, jó egészséget kívánok Mindenkinek!

**HORÁNYI MÁTYÁS ALAPÍTVÁNY Kuratóriumának elnöke**

**Faludy Kinga**